บาทเปิด 31.25/27 บาทต่อดอลลาร์ อ่อนค่า 
เงินบาทเปิดตลาด 31.25/27บาทต่อดอลลาร์ อ่อนค่า หลังเฟดประกาศเปลี่ยนแปลงนโยบายการเงินครั้งสำคัญ
28 ส.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.25/27 บาท/ดอลลาร์ อ่อนค่าเล็กน้อยที่ปิดตลาดที่ระดับ 31.23 บาท/ดอลลาร์
เงินบาทอ่อนค่าเล็กน้อยจากวันที่ 27 ส.ค. หลังจากที่ประธานธนาคารกลางสหรัฐ (เฟด) ออกมาประกาศเปลี่ยนแปลงนโยบายการเงินที่สำคัญ ในการเปลี่ยนแปลงแนวทางกำหนดเป้าหมายเงินเฟ้อ ซึ่งส่งผลให้ดอลลาร์สหรัฐปรับแข็งค่าขึ้นเล็กน้อย
"ปัจจัยอื่นวันนี้ คงไม่มีอะไรสำคัญมากแล้ว เงินบาทคงเคลื่อนไหวในกรอบ เพราะตลาดรับรู้ประเด็นการกล่าวสุนทรพจน์จากประธานเฟดที่เพิ่งออกมาเมื่อคืนนี้แล้ว" นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวในกรอบ 31.20-31.30 บาท/ดอลลาร์